ฤดูหนาวคงมาเร็ว ชวนใช้พันบาทเที่ยวเชียงราย ชมทะเลหมอกดอยผาตั้ง
เครดิตภาพ นักท่องเที่ยวและผู้ประกอบการบนดอยผาตั้ง,เชียงรายตามยอดดอยเริ่มหนาวเย็นแล้ว ส่วนยอดดอยผาตั้งคนเริ่มมาพักแรมชมทะเลหมอก และพระอาทิตย์ยามเช้า โดยกำลังจะเปิดจุดชมวิวเพิ่มในเดือน ต.ค.นี้ ขณะที่พักช่วงวันหยุดถูกจองยาวเต็มถึงปีใหม่,เมื่อวันที่ 27 ก.ย.62 นายอัมรินทร์ ใจซื่อตรงดีมาก ประธานการท่องเที่ยวบ้านผาตั้ง ต.ปอ อ.เวียงแก่น จ.เชียงราย เผยว่า ดอยผาตั้ง ต.ปอ อ.เวียงแก่น จ.เชียงราย จุดชมวิวทะเลหมอกและพื้นที่ใกล้เคียง เช่น ภูผาหม่น ภูชี้เดือน ภูชี้ดาว อากาศเริ่มหนาวเย็นมาได้สัก 2-3 วัน บนจุดชมวิวดังกล่าวช่วงเช้าจะเกิดทะเลหมอกสวยงาม ในช่วงเย็นใกล้พลบค่ำตะวันจะลับขอบฟ้าก็สวยงาม ซึ่งช่วงวันหยุดห้องพักถูกจองยาวไปจนถึงปีใหม่,ประธานการท่องเที่ยวบ้านผาตั้ง กล่าวอีกว่า ปีนี้ความหนาวเย็นจะมาเร็วกว่าทุกปี ในช่วงเช้าอุณหภูมิยอดดอยจุดชมวิวอุณหภูมิลดต่ำกว่า 20 องศาฯ พื้นราบ 22-23 องศาฯ มีนักท่องเที่ยวมาพักแรมเช้าเวลา 05.00 น. ก็จะตื่นแล้วเดินไปรอชมพระอาทิตย์ขึ้นที่จุดชมวิว 102 103 และรอชมทะเลหมอกใต้แสงดวงอาทิตย์ ซึ่งที่ดอยผาตั้งยังมีจุดชมวิวเกิดขึ้นใหม่อีกหนึ่งจุด คือ 104 ซึ่งจะเปิดเป็นทางการกลางเดือนตุลาคมนี้ เป็นจุดชมวิวที่สามารถชมวิวทิวทัศน์ได้กว้างไกลมองเห็นทั้งฝั่งประเทศลาวและประเทศไทย ใกล้กับผาบ่องประตูสยาม,สำหรับดอยผาตั้ง อ.เวียงแก่น จ.เชียงราย ตั้งอยู่ทางเหนือของ จ.เชียงราย เป็นแนวชายแดนติดกับ สปป.ลาว ที่มีแนวสันเขาและแม่น้ำโขงกั้นเขตแดน มีความสูงเหนือระดับน้ำทะเล 1,500-2,000 เมตร จึงมีอากาศที่เย็นสบายตลอดปี ช่วงฤดูหนาวที่นี่ก็หนาวจัด มีหลายวัฒนธรรมของชนเผ่าชาติพันธุ์อาศัยอยู่ มีผลไม้เมืองหนาวและอาหารจีนยูนนานให้ได้ลิ้มรสชาติ เป็นสถานที่ท่องเที่ยวมีชื่อเรื่องทะเลหมอกสวยงามติดอันดับต้นๆ ของประเทศด้วย หากต้องการเดินทางไปพักผ่อนช่วงฤดูหนาว ควรวางแผนจองที่พักไว้ล่วงหน้า.
เชียงรายตามยอดดอยเริ่มหนาวเย็นแล้ว ส่วนยอดดอยผาตั้งคนเริ่มมาพักแรมชมทะเลหมอก และพระอาทิตย์ยามเช้า โดยกำลังจะเปิดจุดชมวิวเพิ่มในเดือน ต.ค.นี้ ขณะที่พักช่วงวันหยุดถูกจองยาวเต็มถึงปีใหม่
ลมหนาว,เชียงราย,หน้าหนาว,ดอยผาตั้ง,ทะเลหมอก,พระอาทิตย์ขึ้น,อ.เวียงแก่น,ข่าวทั่วไป